נוסח לדיון בוועדה לזכויות הילד ביום 26.1.16:

מספר פנימי: 544618-1619

**נספח מס'** **כ-593/א'**

**(פ/2042/19)**

הצעת חוק זכויות החולה (תיקון מס' ...), התשע"ו–2016

הצעת חוק של חברי הכנסת: עליזה לביא, יואל רזבוזוב, קארין אלהרר, מרדכי יוגב, תמר זנדברג, שולי מועלם-רפאלי, מיכל רוזין, איתן כבל, דב חנין, חמד עאמר, נחמן שי.

|  |  |  |
| --- | --- | --- |
| הוספת סעיף 16א | 1. | בחוק זכויות החולה, התשנ"ו–1996‏[[1]](#footnote-1) (להלן – החוק העיקרי), אחרי סעיף 16 יבוא: |
|  |  | "הסכמה לטיפול רפואי בקטין שהורהו הורשע או מואשם בביצוע עבירת מין או אלימות כלפיו | 16א. | (א) לא תידרש הסכמה של הורה שהורשע בביצוע עבירת מין או אלימות המנויה בתוספת השנייה כלפי ילדו הקטין לטיפול רפואי באותו ילד, או של הורה שהוגש נגדו כתב אישום בשל ביצוע עבירה כאמור וכל עוד מתנהל ההליך הפלילי כנגדו, ולא יימסר לאותו הורה מידע לגבי טיפול כאמור; הוראות סעיף קטן זה יחולו על טיפול רפואי הקשור לעבירה כאמור, לפי הוראות שייתן המנהל הכללי; בסעיף זה – |
|  |  |  |  |  |  | "הורשע" – לרבות נאשם שבית המשפט קבע כי ביצע את העבירה, או שבית המשפט מצא כי עשה את מעשה העבירה לפי סעיף 15(ב) לחוק טיפול בחולי נפש, התשנ"א–1991; |
|  |  |  |  |  |  | "הליך פלילי מתנהל" – החל בהגשת כתב אישום וכל עוד הנאשם לא זוכה מכל העבירות המנויות בתוספת השנייה *[ בפסק דין חלוט]* או שבית המשפט לא קבע כי לא הוא ביצע את העבירה או כל עוד לא הייתה חזרה מאישום, [*ולרבות בהליך ערעור על זיכוי*.*]* |
|  |  |  |  |  |  | "טיפול רפואי" – לרבות אבחון, בדיקה וטיפול פסיכיאטריים;  |
|  |  |  |  |  |  | "עבירת מין או אלימות" – עבירה לפי סעיפים אלה לחוק העונשין, התשל"ז–1977: ..... (\*ר' רשימה בהמשך) |
|  |  |  |  |  |  | (ב) | (1) הורה כאמור בסעיף קטן (א) רשאי לפנות לבית המשפט לענייני משפחה בבקשה להורות כי הוראות אותו סעיף קטן, כולן או חלקן, לא יחולו לגביו, ובית המשפט לא יורה כאמור אלא אם כן מצא כי מתקיימות נסיבות מיוחדות המצדיקות זאת, וכי אין בכך כדי לפגוע בטובת הילד.  |
|  |  |  |  |  |  |  | (2) אין בפנייה כאמור בפסקה (1) כדי לעכב מתן טיפול רפואי כאמור בסעיף קטן (א) לילד או כדי לאפשר מסירת מידע להורה כאמור בסעיף קטן (א), כל עוד לא הורה בית המשפט אחרת. |
|  |  | \*לעניין ההגדרה "עבירת מין או אלימות" : הסעיפים הבאים מתוך חוק העונשין: *(הערה: האמור בסוגריים לא ייכלל בנוסח החוק, והוא מובא לצורך הנוחות)* |
|  |  | 199 (סרסרות) |
|  |  | 201, 202 (הבאת אדם למעשה זנות /עיסוק בזנות) |
|  |  | 203 (נסיבות מחמירות של ביצוע עבירה לפי סעיפים 201 או 202 – ניצול יחסים או כפייה) |
|  |  | 203ב (ניצול קטינים לזנות) |
|  |  | 214(ב1) (שימוש בגופו של קטין לעשיית פרסום תועבה) |
|  |  | 214(ב2) (פרסום תועבה ובה דמותו של קטין או שימוש בקטין לעשיית תועבה על ידי אחראי) |
|  |  | 300 (רצח) |
|  |  | 305 (ניסיון רצח) |
|  |  | 345 (אינוס) |
|  |  | 346 (בעילה אסורה) |
|  |  | 347 (מעשה סדום) |
|  |  | 348 (מעשה מגונה) |
|  |  | 349 (מעשה מגונה בפומבי) |
|  |  | 351 (עבירות מין במשפחה ובידי אחראי) |
|  |  | 368ב (תקיפת קטין) |
|  |  | 368ג (התעללות בקטין) |
|  |  | 329(א)(1) (פציעה או חבלה חמורה בכוונה מחמירה) |
|  |  | 333 (חבלה חמורה) |
|  |  | 334 (פציעה)? |
|  |  | 335 (חבלה ופציעה בנסיבות מחמירות – לרבות במשפחה) |
|  |  | 380 (תקיפה הגורמת חבלה ממשית) |
|  |  | 382 לענין עבירה לפי סעיף 380 לחוק העונשין (תקיפה הגורמת חבלה ממשית בנסיבות מחמירות – לרבות במשפחה) ? |
| תחילה ותחולה | 2.  | תחילתו של חוק זה ב-1 בחודש שלאחר שלושה חודשים מיום פרסומו, והוא יחול גם לעניין כתב אישום שהוגש לפני יום תחילתו.  |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

נושאים נוספים לדיון:

1. קבלת אישור מהמשטרה לגבי הגשת כתב אישום
2. יידוע ההורה שאינו ההורה הפוגע בדבר הוראות הסעיף ובדבר הגורם שיכול לתת בידו את האישור הנדרש.
1. ס"ח התשנ"ו, עמ' 327; התשע"ד, עמ' 594. [↑](#footnote-ref-1)